Rāmājana (skr rāmāyan´a ' Rāma rännakud '), India eepos, mille autorsus omistatakse Vālmīki-le. Rāmājana sai lõpliku kuju 2. saj, kuid sisaldab palju varajasemaid kihistusi. Rāmājana põhisisuks on * Rāma elulugu, mille keskmes on tema abikaasa * Sītā röövimine * Rāvana poolt ja Sītā päästmiseks korraldatud retk Lankā-le, millest võtab osa ka ahvide valitseja * Hanumat oma sõjaväega. Rāmājana koosneb seitsmest osast, kusjuures Rāma kui * Višnu kehastus-e ülistamisele pühendatud esimest ja seitsmendat osa  peetakse hilisemateks lisandusteks.